**Κόνιτσα 21/08/2022**

**ΔΕΛΤΙΟ ΤΥΠΟΥ**

**ΣΥΝΑΥΛΙΑ ΤΟΥ ΔΗΜΗΤΡΗ ΥΦΑΝΤΗ ΣΤΗΝ ΚΟΝΙΤΣΑ**

Με μεγάλη επιτυχία πραγματοποιήθηκε η συναυλία του Δημήτρη Υφαντή «Μουσική Εξερεύνηση» στην κατάμεστη κεντρική πλατεία Κόνιτσας στο πλαίσιο των θερινών πολιτιστικών εκδηλώσεων του Δήμου Κόνιτσας.

Ο Ηπειρώτης μουσικός και ερμηνευτής Δημήτρης Υφαντής πλαισιωμένος από μια ομάδα ταλαντούχων μουσικών, παρουσίασε στο κοινό ένα πρόγραμμα αποτελούμενο από δημιουργίες του ίδιου, υπέροχα έργα Ελλήνων δημιουργών, αλλά και κομμάτια της ελληνικής παράδοσης, στήνοντας μια γέφυρα στη μουσική του χθες και του σήμερα και χαρίζοντάς μας μια υπέροχη μουσική βραδιά.

Ο Δήμαρχος συνεχάρη και ευχαρίστησε τον καλλιτέχνη για τη μοναδική ερμηνεία του και πρόσφερε εκ μέρους του Δήμου αναμνηστικά και βιβλία για την παράδοση και την ιστορική διαδρομή της περιοχής μας.

Από το Γραφείο Δημάρχου